หุ้นไทย 30 ส.ค.ปิดลบ 10.66 จุด
ดัชนีหุ้นไทยปิดตลาดที่ระดับ 1,044.97 จุด ลดลง 10.66 จุด หรือ 1.01% มูลค่าการซื้อขาย 24,735.10ล้านบาท
30 ส.ค. 2554

ดัชนีหุ้นไทยปิดตลาดที่ระดับ 1,044.97 จุด ลดลง 10.66 จุด หรือ 1.01% มูลค่าการซื้อขาย 24,735.10ล้านบาท
ดัชนีหุ้นไทยวันนี้(30 ส.ค.54)เคลื่อนไหวผันผวน โดยดัชนีปรับตัวเพิ่มขึ้นแรงในช่วงเปิดตลาด ก่อนที่จะถูกเทขายทำกำไรกดดัชนีลงมาปิดในแดนลบ เนื่องจากขาดปัจจัยใหม่ๆกระตุ้น ขณะที่นักลงทุนยังรอดูความชัดเจนเกี่ยวกับมาตรการกระตุ้นเศรษฐกิจสหรัฐฯของเฟด ส่งผลให้ดัชนีปิดตลาดที่ระดับ 1,044.97 จุด ลดลง 10.66 จุด หรือ 1.01% มีมูลค่าการซื้อขาย 24,735.10ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
PTT ปิดที่ระดับ 322 บาท ลดลง 7 บาท หรือ 2.13% มูลค่าซื้อขาย 2,000.40 ล้านบาทIVL ปิดที่ระดับ 37 บาท ลดลง 1.25 บาท หรือ 3.27% มูลค่าซื้อขาย 1,432.80 ล้านบาทKBANK ปิดที่ระดับ 122.50 บาท ลดลง 3 บาท หรือ 2.39% มูลค่าซื้อขาย 1,232.11 ล้านบาทBANPU ปิดที่ระดับ 618 บาท ลดลง 12 บาท มูลค่าซื้อขาย 1,153.68 ล้านบาทPTTEP ปิดที่ระดับ 173 บาท เพิ่มขึ้น 3 บาท หรือ 1.76% มูลค่าซื้อขาย 1,092.33 ล้านบาท
นายสมชาย เอนกทวีผล ผู้อำนายการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส ระบุว่า ตลาดหุ้นไทยวันนี้เคลื่อนไหวผันผวน โดยในช่วงเช้าปรับตัวเพิ่มขึ้นแรงกว่า 10 จุด แต่หลังจากนั้นอ่อนตัวลงตามแรงขายทำกำไรและลงมาเคลื่อนไหวในแดนลบช่วงท้ายตลาด 
"หุ้นเราขึ้นแรงติดต่อกันมา 2-3 วัน จากความคาดหวังว่าธนาคารกลางสหรัฐ(เฟด)จะมีมาตรการกระตุ้นเศรษฐกิจ แต่ตอนนี้ปัจจัยดังกล่าวยังไม่มีความชัดเจน ทำให้ตลาดมีแนวโน้มเข้าสู่ช่วงพักตัวอีกครั้ง เพื่อรอดูท่าทีของเฟดในวันที่ 20 ก.ย.นี้"นายสมชาย กล่าว
สำหรับกลยุทธ์ลงทุนช่วงนี้แนะนำให้รอดูไปก่อน และทยอยเข้าซื้อเมื่อราคาหุ้นปรับตัวลดลงมาก โดยให้แนวรับแรกที่ระดับ 1040 จุด แนวรับถัดไป 1020-1012 จุด ส่วนแนวต้านอยู่ที่ 1060-1065 จุด